Diari Oficial de la Generalitat Valenciana


Sumari del DOGV 5451, del 15-02-2007 (2007/1235)

RESOLUCIÓ de 15 de gener de 2007, de la Conselleria de Cultura, Educació i Esport, per la qual s'atorga la denominació específica d'El Villar al Centro Público de Formación de Personas Adultas de Villar del Arzobispo.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1235


Data del document
:   15-01-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Villar del Arzobispo
    * ensenyament públic
    * centre d'ensenyament

El Consell Escolar Municipal de Villar del Arzobispo va aprovar, per unanimitat, la denominació específica d'El Villar per al Centro de Formación de Personas Adultas de l'esmentada localitat.  
Així mateix, el Consell Escolar del Centro de Formación de Personas Adultas, va aprovar sol·licitar la mateixa denominació específica per al centre ja que es tracta del nom de la població en què este s'ubica i així és coneguda esta pels veïns i veïnes.  
Disposa, a més, de l'informe favorable de la Inspecció Educativa i de la Direcció Territorial de Cultura, Educació i Esport de València.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 4.2 del Reglament Orgànic i Funcional de les Escoles d'Educació Infantil i dels Col·legis d'Educació Primària (Decret 233/1997, de 2 de setembre, DOGV de 08.09.1997) aplicable, segons disposa la disposició addicional segona, als centres específics d'Educació de Persones Adultes, establix que en els centres existents, el Consell Escolar podrà proposar a la Conselleria de Cultura, Educació i Esport la denominació específica, amb un informe previ favorable del Consell Escolar Municipal, o, si no n'hi ha, del ple de l'Ajuntament a què pertanyen.  
L'article 4.3 del dit reglament establix que no podran existir, en el mateix municipi, centres amb la mateixa denominació específica o que puga induir a error o confusió.  
El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, del Govern Valencià, resolc  
Primer  
Atorgar la denominació específica d'El Villar al Centro de Formación de Personas Adultas de Villar del Arzobispo, codi 44957279.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà efectes des del mateix dia que es publique en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46, de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 15 de gener de 2007.- El conseller de Cultura, Educació i Esport: Alejandro Font de Mora Turón.